cyanic-selkie/wikianc huggingface dataset:
Óraníu-fljót
Áveita
Á undanförnum árum hefur vínframleiðsla meðfram Óraníu-fljóti vaxið mikið. Áveitur í EasternnCapa hafa einnig orðið mun betri; ekki aðeins vegna viðbótar vatns, heldur einnig vegna bættra vatnsgæði. Án þessarar framfara hefðu sítrónu bændur meðfram Lower Sundays River næstum örugglega orðið fyrir áframhaldandi minnkandi framleiðni.
Vatnsverkefnið í Lesotho Highlands
Lesotho Highlands Water Project var ætlað til að auka vatnsbirgðir í Vaal vatnakerfinu. Vatn er leitt til Suður-Afríku í aðveitugöngum sem fara um landamæri Lesótó og Suður-Afríku við Caledon-fljót, og síðan í Little Caledon-á suður af Clarens í Free State og síðar í Ash-fljótið um 30 kílómetra norðar. Áætlunin varð ábatasöm þegar vatnsmagn í Gauteng dugði ekki lengur til að styðja með öðrum kerfum eins og Tugela - Vaal dælu. Kerfi sem notaði Sterkfontein stífluna sem er nálægt Harrismith í Free State.
Demantar í setlögum
Árið 1867 fannst fyrsti demanturinn í Suður-Afríku, Eureka demanturinn, nálægt Hopetown við Orange fljót. Tveimur árum síðar fannst mun stærri demantur sem var þekktur sem Stjarna Suður-Afríku á sama svæði og sá fundur kom af stað demantaæði. Þetta féll þó fljótlega skuggann af demantavinnslu úr bergtegundinni kimberlite í Kimberley árið 1871. Demantavinnsla í setlögum fljótsins hélt þó áfram. Í dag eru nokkrar demantanámuvinnslur við neðsta hluta fljótsins og við ósinn. Demantar námuvinnsla er einnig á miðbik fljótsins. thumb|Flúðasigling á Orange fljóti er vinsæll ferðamönnum.
Flúða- og kajaksiglingar
Í mars og apríl er rigningartími og skipastigarnir eru opnir er auðveldlega hægt að sigla á kajak 30 km á dag. Neðri partur fljótsins er vinsælastur vegna stórfenglegs landslags. Ferðafyrirtæki bjóða upp á ferðir frá landamæraborginni Vioolsdrif.
Dýrlíf
Í og við Óraníufljót eru engin stór dýr. Nílar krókódíll er ekki á svæðinu og flóðhestum var útrýmt með veiðum á 19. öld. Orange fljót hefur tiltölulega fáar tegundar lífvera. Í könnun árið 2011 fundust aðeins 16 af 13.762 tegundum fiska. Þrjár af þeim m.a. karpi og tilapia eru framandi tegundr. Önnur framandi tegund er regnbogasprengja er í Lesótó. thumb|The smallmouth yellowfish (Labeobarbus aeneus) er vinsæll [[Skemmtiveiðar|stangveiðifiskur sem er algengur í Orange-Vaal fljóta kerfinu.]] Sjö tegundir eru í Vaal-Orange fljóta kerfinu:
thumb|Twin Falls í [[Augrabies Falls þjóðgarður|Augrabies Falls þjóðgarðinum]]
Stórbaugur
Stórbaugur er hringur á kúlufleti, með sama geisla og kúlan. Stysta vegalengd milli tveggja punkta á kúlufleti mælist á stórbaug. Allir lengdarbaugar eru stórbaugar, en af breiddarbaugum er aðeins miðbaugur stórbaugur.
Hver skellti skuldinni á Kalla kanínu
Who Framed Roger Rabbit er bandarísk kvikmynd frá árin 1988. Hún er blönduð kvikmynd, það er bæði leikin og teiknuð. Touchstone Pictures, dótturfyrirtæki Disney frumsýndi myndina 22. júní 1988. Myndin hlaut bæði lof gagnrýnenda og áhorfenda og varð metsölumynd.
Guðný Björk Óðinsdóttir
Guðný Björk Óðinsdóttir (f. 27. september 1988) er íslensk knattspyrnukona. Hún leikur nú með Kristianstads DFF í Svíþjóð.
Afturelding
Afturelding getur meðal annars átt við:
Vetrarólympíuleikarnir 1956
thumb|right|Parakeppni í listdansi á skautum á Vetrarólympíuleikunum 1956 Vetrarólympíuleikarnir 1956 voru vetrarólympíuleikar sem haldnir voru í Cortina d'Ampezzo á Ítalíu frá 26. janúar til 5. febrúar árið 1956. Cortina, sem er í Dólómítunum í Ítölsku Ölpunum, átti upphaflega að halda leikana 1944 sem var hætt við vegna heimsstyrjaldarinnar.
Alls tóku 32 lönd þátt í leikunum. Sovétríkin voru sigursælust með sjö gullverðlaun en þetta voru aðrir ólympíuleikarnir sem þau tóku þátt í og fyrstu vetrarólympíuleikarnir. Keppt var í átta greinum: bobbsleðabruni, íshokkíi, listdansi á skautum, skautahlaupi, alpagreinum, skíðagöngu, norrænni tvíþraut og skíðastökki. Þetta var í síðasta sinn sem keppt var í listdansi á skautum utandyra á vetrarólympíuleikum.
Brahma
Brahma er hugtak í hindúisma. Brahma er óbreytanlegur, óendanlegur raunveruleiki sem er grundvöllur alls efnis, orku, tíma og rúms.
Pósturinn Páll
Pósturinn Páll er bresk brúðumyndaröð sem sýnd var í Ríkissjónvarpinu. Fyrstu þættirnir voru gerðir árið 1981, handritið gerði barnabókahöfundurinn John Cunliffe.
.cf
.cf er þjóðarlén Mið-Afríkulýðveldisins.
Björk (mannsnafn)
Björk er íslenskt kvenmannsnafn. Algeng villa er að rugla saman beygingarformi kvenmannsnafnanna Bjarkar og Bjargar, en þau beygjast ekki eins. Þolfall- og Þágufallsmyndir Bjargar eru Björgu, Björgu, en beygingarmyndir Bjarkar í sömu föllum eru endingalausar: Björk, Björk.
Börn náttúrunnar
Börn náttúrunnar er íslensk kvikmynd frá 1991. Myndin segir frá Þorgeiri (Gísli Halldórsson) sem flytur í elliheimili í Reykjavík eftir að hafa búið í sveit allt sitt líf. Hann hittir aftur gamla vinkonu sína Stellu (Sigríður Hagalín), og saman strjúka þau af elliheimilinu. Leikstjóri kvikmyndarinnar er Friðrik Þór Friðriksson. Börn náttúrunnar er eina íslenska kvikmyndin í fullri lengd sem hefur verið tilnefnd til Óskarsverðlauna en hún var tilnefnd í flokknum Besta erlenda kvikmyndin árið 1992.
Hreyfing um frjálsa menningu
Hreyfing um frjálsa menning er samfélagshreyfing sem berst fyrir auknu frelsi til að dreifa og breyta stafrænum verkum annarra sem frjálsu eða opnu efni á Interneti og í öðrum miðum án þess að þurfa að greiða þóknun til þeirra sem bjuggu verkið til og leita sérstaks leyfis. Hreyfingin er andsnúin höfundarréttarákvæðum sem setja of miklar takmarkanir á notkun efnis.
Lawrence Lessig, einn af forsvarsmönnum hreyfingarinnar setti á stofn Creative Commons en það er stofnun sem gefur út höfundaleyfi sem leyfa að verkum sé deilt og þau endurblönduð undir ýmis konar skilyrðum. Creative Commons starfrækir einnig leitarvél sem leitar á Interneti að verkum sem gefin hafa verið út undir Creative Commons höfundaleyfum.
Hreyfing um opna menningu þar sem kjarninnn er frjálst flæði hugmynda tengist á margvíslegan hátt hreyfingu um frjálsan og opinn hugbúnað og öðrum hreyfingum og hugmyndakerfum svo sem hugmyndum um opin aðgengi (OA), endurblöndunarmenningu, aðgangi að þekkingu, Copyleft hreyfingu og hreyfingu um almannaeign.
Opinn hugbúnaður
Opinn hugbúnaður er allur hugbúnaður sem flokkast undir opnu hugbúnaðarskilgreininguna.
Skilgreining
Skilyrði þess að hugbúnaður teljist „opinn hugbúnaður“ er ekki eingöngu það að grunnkóðinn sé aðgengilegur, heldur þarf höfundarréttarstaða hans að vera samhæfð opnu hugbúnaðarskilgreiningunni, sem samanstendur af tíu atriðum. Oftast er höfundarréttarstaðan tryggð með hugbúnaðarleyfi, en einnig flokkast hugbúnaður, sem nýtur ekki verndar höfundarlaga, sem opinn hugbúnaður.
.cg
.cg er þjóðarlén Vestur-Kongó.
Lucca
thumb|right|Útsýni yfir Lucca frá [[Torre Guinigi.]] Lucca er borg í Toskana sem stendur við ána Serchio nálægt Tyrrenahafi. Borgin er höfuðborg samnefndrar sýslu. Íbúar eru um 85 þúsund talsins. Eitt af helstu einkennum borgarinnar eru borgarmúrarnir sem enn standa.
Lucca er fæðingarborg tónskáldsins Giacomo Puccini. Stærsta myndasöguhátíð Ítalíu, Lucca Comics and Games, er haldin í borginni árlega.
Ukiyo-e
thumb| Mynd af [[Fujifjalli frá Numazu, hluti af Fimmtíu og þrjár varðstöður Tōkaidō seríunni eftir Hiroshige, gefið út árið 1850.]]
Ukiyo-e (浮世絵), „myndir af hinum fljótandi heimi“, er tegund af japönskum tréskuraðarmyndum og málverkum sem framleidd voru frá 17. öld til 20. aldar sem sýndu mótíf af landslögum, leikhúsum og gleðihúsum.
Elly Vilhjálms
Henný Eldey Vilhjálmsdóttir, þekktust undir listamannsheitinu Elly Vilhjálms, (f. í Merkinesi í Höfnum 28. desember 1935, d. 16. nóvember 1995) var íslensk söngkona, þekktust fyrir flutning dægurlaga.
Æviágrip
Eldey (eins og hún var alltaf kölluð) ólst upp í Merkinesi í Höfnum á Reykjanesskaga, næst elst meðal fjögurra bræðra, þeirra Sigurjóns, Þórodds, Marons Guðmanns og Vilhjálms Hólmars. Foreldrar þeirra voru hjónin Vilhjálmur Hinrik Ívarsson og Hólmfríður Oddsdóttir. Þegar Eldey hafði slitið barnsskónum fór hún í Héraðsskólann á Laugarvatni þar sem hún átti góða daga og þar fékk hún gælunafnið „Elly“. Að námi loknu lá leiðin til Reykjavíkur þar sem hún fékk vinnu sem vélritunarstúlka. Jafnframt vinnunni sótti hún leiklistarnámskeið hjá Ævari Kvaran. Þegar hún sá auglýsingu í blaði „söngkona óskast“, skellti hún sér í prufu og áður en hún vissi af var hún orðin dægurlagasöngkona. Draumurinn rættist og hún sló í gegn sem söngkona með Hljómsveit Bjarna Böðvarssonar. Bjarni (faðir Ragnars Bjarnasonar söngvara) var með vikulega útvarpsþætti í Ríkisútvarpinu þar sem hann kynnti þessa einstæðu rödd. Raddbeitingin og túlkunin var á þann veg að þjóðin heillaðist.
Mjøsa
thumb|Mjösa við Minnesund. thumb|Kort. Þéttbýli í rauðu. Mjøsa er stærsta stöðuvatn Noregs. Það er staðsett um 100 km norður af Ósló og er það 4. dýpsta vatn landsins; 468 metrar. Helgøya er eina eyja vatnsins að telja fyrir utan smærri eyjar og sker. 20 tegundir fiska eru í Mjösa.
Elly Vilhjálms
Æviágrip
Ferill hennar var glæstur hjá hljómsveitum á borð við KK-sextettinn og Hljómsveit Svavars Gests. Svavar, sem varð þriðji og síðasti eiginmaður hennar, var líka hljómplötuútgefandi og hjá SG hljómplötum söng hún mörg lög inn á plötur. Fyrsta plata Ellyjar var smáskífa með laginu „Ég vil fara upp í sveit“ sem kom út 1960. Mörg laganna söng hún á móti karlsöngvurum eins og Vilhjálmi, bróður sínum, Ragnari Bjarnasyni og Einari Júlíussyni.
Mjøsa
Þéttbýliskjarnarnir Lillehammer, Gjøvik og Hamar eru við vatnið.
Elly Vilhjálms
Æviágrip
Elly söng inn á tvær sólóplötur á ferlinum. Sú fyrri var LP-platan Lög úr söngleikjum og kvikmyndum sem kom út hjá SG-hljómplötum 1966. Hin LP-platan var jólaplatan Jólafrí sem Skífan gaf út 1988. Segja má að plötuferill Ellyjar hafi verið frekar stuttur, miðað við frægð hennar og vinsældir, allt fram að andlátinu 1995. Sérstæðasta verkið á ferlinum er ef til vill lagið „Sveitin milli sanda“ eftir Magnús Blöndal Jóhannsson, þar sem hún syngur „Aaaaa...“ þar sem enginn texti var ortur við lagið.
thumb|right|Fyrsta platan með Elly kom út hjá Íslenskum tónum 1960. thumb|right|"79 af stöðinni" (síðar nefnt "Vegir liggja til allra átta") er titillagið úr samnefndri kvikmynd. thumb|right|"Sumarauki" fjallar um tíma íslensku skemmtiferðaskipanna. thumb|right|Jólin koma með Elly og Ragnari. thumb|right|Óskaplata Ellyar.
Íslenskir Tónar
45 snúninga
H.S.H
45 snúninga
Fálkinn
45 snúninga
SG-hljómplötur
45 snúninga LP
Skífan
LP
Taktur
LP
RUV
CD
Ísdiskar
CD
Landgrunn
thumb|350px| thumb|350px| Landgrunn er stallur úr grunnsjávarseti sem liggur á milli strandlínu og landgrunnsbrúnar landa sem liggja að sjó.
Adolfo Pérez Esquivel
Adolfo Pérez Esquivel (f. 26. nóvember 1931) er argentínskur aðgerðasinni, listmálari, myndhöggvari og rithöfundur sem vann árið 1980 til friðarverðlauna Nóbels fyrir andspyrnu sína gegn herforingjastjórn Argentínu á tíma skítuga stríðsins. Á þeim tíma var Pérez Esquivel pyntaður og honum haldið í fangelsi í átján mánuði án gildrar handtökuskipunar.
Æviágrip
Pérez Esquivel fæddist í Búenos Aíres. Faðir hans var spænskur sjómaður sem hafði flust til Argentínu frá Poio í Galisíu. Móðir hans lést þegar hann var þriggja ára. Pérez Esquivel gekk þrátt fyrir mikla fátækt í Manuel Belgrano-listaskólann og síðan í Þjóðarháskólann í La Plata, þar sem hann nam listmálun og höggmyndalist. Hann var útnefndur prófessor í byggingarlist og kenndi í 25 ár á öllum námsstigum frá grunnskóla til háskóla, auk þess sem hann vann við höggmyndalist á ýmsum vettvangum. Á sjöunda áratugnum byrjaði Pérez Esquivel að starfa með kristnum friðarhreyfingum sem voru þá vinsælar í Rómönsku Ameríku. Hann sagði upp kennarastarfi sínu árið 1974 eftir að hann var valinn umsjónarmaður félagasamtaka sem töluðu fyrir friðsamlegri frelsun hinna fátæku í samræmi við frelsunarguðfræði.
Þegar skipulegar ríkisofsóknir hófust í kjölfar valdaráns hershöfðingjans Jorge Rafael Videla í mars 1976 tók Pérez Esquivel þátt í stofnun og fjármögnun samtaka til að verja mannréttindi í Argentínu og til að aðstoða fjölskyldur fórnarlamba skítuga stríðsins. Frjálsu félagasamtökin Servicio Paz y Justicia (ísl. „Frelsi, friður og réttlæti“ eða SERPAJ), sem hann stofnaði árið 1974, stóðu fyrir alþjóðlegri herferð fyrir fordæmingu á glæpum argentínsku herforingjastjórnarinnar.
Brasilíska herlögreglan handtók Pérez Esquivel árið 1975. Hann var settur í fangelsi í Ekvador næsta ár ásamt rómansk-amerískum og norður-amerískum biskupum. Hann var handtekinn í Búenos Aíres árið 1977, pyntaður og honum haldið í fangavist í 14 mánuði. Á þeim tíma hlaut hann meðal annars friðarverðlaun Jóhannesar 23. páfa.
Þann 10. desember 1980 hlaut Pérez Esquivel friðarverðlaun Nóbels fyrir mannréttindabaráttu sína í Argentínu. Hann hafði verið tilnefndur af friðarverðlaunahöfunum Mairead Corrigan og Betty Williams. Hann þáði verðlaunin „í nafni fátækustu og minnstu bræðra minna og systra“ og gaf verðlaunaféð til líknarmála. Hann var áfram virkur stuðningsmaður mæðra Maítorgsins þrátt fyrir að sæta áframhaldandi ofsóknum herforingjastjórnarinnar. Hann gekk síðar í hreyfingar til stuðnings frumbyggjaréttindum, náttúruvernd og til að mótmæla efnahagslegum aðhaldsaðgerðum Fríverslunarsvæðis Ameríkuríkja.
Pérez Esquivel hlaut Pacem in Terris-verðlaunin árið 1999. Árið 1995 gaf hann út bókina Caminando Junto al Pueblo, þar sem hann fjallaði um reynslu sína af friðarhreyfingum í Rómönsku Ameríku. Hann var útnefndur prófessor í friðar- og mannréttindafræðum við Háskólann í Búenos Aíres árið 1998. Árið 2010 tók hann þátt í mótmælaherferð gegn hugmyndum um að lögreglan í Esquel þjálfaði börn í sérstakar varnarsveitir, sem Pérez Esquivel líkti við Hitlersæskuna í Þýskalandi nasismans.
Úllen dúllen doff - Úrval úr skemmtiþáttum útvarpsins
Úllen dúllen doff - Úrval úr skemmtiþáttum útvarpsins er 33 snúninga LP hljómplata gefin út af SG - hljómplötum árið 1980.
Adolfo Pérez Esquivel
Æviágrip
Pérez Esquivel var á móti inngripi Evrópuríkja í líbísku borgarastyrjöldina árið 2011 og varaði gegn inngripi í sýrlensku borgarastyrjöldina. Eftir dauða Osama bin Laden sendi Pérez Esquival Barack Obama Bandaríkjaforseta bréf þar sem hann gaf í skyn að Bandaríkjamenn hefðu drepið bin Laden í stað þess að draga hann fyrir rétt af ótta við að hann byggi yfir óþægilegum upplýsingum um hryðjuverkin 11. september 2001. Pérez Esquival hélt því fram að Bandaríkjastjórn stæði mögulega sjálf á bak við árásina og að hún hefði verið „fullkomin afsökun til að lýsa yfir stríði gegn Afganistan og Írak og nú gegn Líbíu“. Hann kallaði Bandaríkin jafnframt „öxulveldi hins illa“.
Úllen dúllen doff - Úrval úr skemmtiþáttum útvarpsins
Á henni flytja íslenskir skemmtikraftar frumsamið íslenskt skemmtiefni. Höfundar og flytjendur: Gísli Rúnar Jónsson, Edda Björgvinsdóttir, Randver Þorláksson og Jónas Jónasson. Gestaleikarar: Sigurður Sigurjónsson, Árni Tryggvason og Hanna María Karlsdóttir. Hljómsveitarstjórn og útsetningar: Vilhjálmur Guðjónsson. Framleiðandi: Jónas Jónasson. Leikstjóri: Gísli Rúnar Jónsson. Bixie hljómsveit Úllen dúllen doff: Haraldur Á. Haraldsson, Hlöðver Smári Haraldsson, Vilhjálmur Guðjónsson, Már Elísson og Sveinn Birgisson. Tæknivinna og magnaravarsla: Þórir Steingrímsson
Adolfo Pérez Esquivel
Æviágrip
Þegar Jorge Bergoglio, erkibiskup af Búenos Aíres, var kjörinn páfi rómversk-kaþólsku kirkjunnar undir nafninu Frans þann 13. mars 2013 lagði Pérez Esquivel orð í belg og sagði að sem yfirmaður Jesúítareglunnar í Argentínu hefði Bergoglio „skort hugrekkið sem aðrir biskupar sýndu með því að styðja mannréttindabaráttu okkar á tíma einræðisstjórnarinnar“. Pérez Esquivel sagði þó einnig að Bergoglio hefði „gert það sem hann gat miðað við aldur sinn á þeim tíma“. Hann tók jafnframt fram að Bergoglio hefði aldrei verið bandamaður eða samstarfsmaður einræðisstjórnarinnar og bætti við: „Þótt margir segi að hann hafi ekki gert nóg til að fá tvo presta látna lausa úr fangelsi veit ég persónulega að margir aðrir biskupar biðluðu til herforingjastjórnarinnar um frelsi þeirra og að þeim var synjað“.
Juventus FC
Juventus Football Club S.p. A einnig þekkt sem Juventus Torino, Juventus F.C., Juventus eða einfaldlega Juve, er knattspyrnulið frá Tórínó á Ítalíu, stofnað árið 1897. Liðið hefur unnið til 36 meistaratitla og 13 bikara í heimalandinu og er sigursælasta liðið þar. Juventus varð sigurvegari Meistaradeildar Evrópu tímabilin 1984–85 og 1995–96. Árin 2012-2020 vann liðið 9 meistaratitla í röð og síðustu 2 árin einnig ítalska bikarinn. Árið 2006 var liðið dæmt niður um deild vegna spillingarmála.
Adolfo Pérez Esquivel
Æviágrip
Í júní árið 2017 kom Pérez Esquivel ríkisstjórn Nicolásar Maduro í Venesúela til varnar og sagði að Bandaríkin væru að reyna að fremja „valdarán“ í landinu.
Juventus FC
Gianluigi Buffon, Alessandro Del Piero, Andrea Pirlo og Cristiano Ronaldo eru nú meðal þekktustu leikmanna liðsins.
Adolfo Pérez Esquivel
Listaverk
Meðal listaverka Pérez Esquivels má nefna innsetningar, veggmyndir og minnisvarða, þar á meðal veggmyndina Via Crucis Latinoamericano y Paño Cuaresma sem gerð var árið 1992 til að minnast 500 ára afmæli landtöku Evrópumanna í Ameríku. Pérez Esquivel hefur einnig gert minnisvarða fyrir flóttamenn sem stendur í höfuðstöðvum Flóttamannastofnunar Sameinuðu þjóðanna í Sviss, veggmynd af þjóðum Rómönsku Ameríku í dómkirkjunni í Riobamba í Ekvador og bronsstyttu til heiðurs Mahatma Gandhi á Gandhi-torgi í Barselóna.
Juventus FC
Hlutfallslega hefur liðið lagt mest til ítalska landsliðsins í knattspyrnu í gegnum árin.
200px|thumbnail|[[Alessandro Del Piero lék 513 leiki og skoraði 208 mörk fyrir Juventus á árunum 1993 til 2012.]]
Litir og gælunöfn
250px|thumbnail|Gomul mynd af Juventus leikmönnum í bleikum treyjum og svörtum stuttbuxum. Litirnir á búningum Juventus eru svartar hvítar rendur. þeir hafa notað þessa liti síðan árið 1903, fyrstu árin spiluðu þeir í bleikum treyjum og svörtum stuttbuxum. Juventus hefur ýmis gælunöfn m.a : la Vecchia Signora (gamla daman) og la Fidanzata d'Italia (kærasta ítalíu), i bianconeri (þeir svört og hvítu), le zebre (sebra-hestarnir), það er tilvísun í treyjur félagsins sem eru svart-hvít röndóttar.
Ungmennafélag Reykjavíkur
Ungmennafélag Reykjavíkur var ungmennafélag í Reykjavík sem stofnað var 3. október árið 1906. Það starfaði með miklum krafti fyrstu árin og átti stóran þátt í upphafssögu nútímaíþróttastarfs í höfuðstaðnum. Með tímanum dró mjög úr krafti félagsins og það lognaðist út af um miðjan þriðja áratuginn. Það var endurreist árið 1942 en var endanlega slitið árið 1962.
Saga
Ungmennafélag Reykjavíkur var eitt fyrsta ungmennafélag landsins, stofnað sama ár og Ungmennafélag Akureyrar sem taldist fyrsta félagið innan ungmennafélagshreyfingarinnar. Það var stofnsett á tímum mikillar gerjunar í félagsmálum og íþróttastarfi í Reykjavík og áttu félagsmenn þess stóran þátt í uppbyggingu ýmissa íþróttagreina. Þannig kom Ungmennafélag Reykjavíkur myndarlega að byggingu íþróttavallarins á Melunum sem vígður var árið 1911 og stóð árið 1909 fyrir smíði sundskála í Skerjafirði sem varð mjög til að ýta undir sundíþróttina.
Líkt og önnur ungmennafélög sinnti Ungmennafélag Reykjavíkur ekki íþróttastarfi eingöngu heldur var það félagsskapur með víðtæka starfsemi, s.s. fyrirlestrarhald og blaðaútgáfu um ýmis framfaramál þjóðarinnar. Félagsmenn voru virkir í baráttunni fyrir því að Íslendingar eignuðust þjóðfána. Málrækt var einnig í miklum metum og héldu félagsmenn úti sérstökum dálki í málgagni sínu Skinfaxa þar sem málvillur og ambögur félagsmanna voru birtar undir nafni þeirra.
Ungmennafélag Reykjavíkur var sigursælt á fyrsta landsmóti UMFÍ sem haldið var í tengslum við vígslu íþróttavallarins á Melunum árið 1911, þar á meðal Sigurjón Pétursson sem síðar var kenndur við Álafoss, sem bar höfuð og herðar yfir aðra íþróttamenn á mótinu. Á öðru landsmótinu, þremur árum síðar, sem einnig fór fram í Reykjavík var Guðmundur Kr. Guðmundsson mestur afreksmaður, en hann keppti einnig undir merkjum félagsins. Aðalíþróttaþjálfari félagsins um þær mundir var glímukappinn Guðmundur Sigurjónsson, en eftir að hann fluttist vestur um haf sama ár lognuðust íþróttaæfingar félagsins útaf. Ýmsir forystumenn Ungmennafélagsins á fyrri hluta starfstíma þess áttu eftir að verða áberandi í þjóðlífinu. Má þar nefna Jónas frá Hriflu, Tryggva Þórhallsson og Ásgeir Ásgeirsson.
Dyggð sjálfboðavinnunnar
Ungmennafélag Reykjavíkur var í fyrstu einungis opið körlum, en félagið vann náið með Ungmennafélaginu Iðunni sem skipað var konum. Saman hófust félögin handa við sitt stærsta viðfangsefni sumarið 1908, sem var lagning skíðabrautar í námunda við Öskjuhlíð og ræktun skógar umhverfis hana. Unnið var sleitulaust að verkinu í sex sumur þar sem félagsfólk stritaði í þúsundir klukkustunda. Vinnan var að nafninu til launuð en engar greiðslur voru inntar af hendi heldur var þeim jafnóðum breytt í hlutafé í skíðabrautinni. Var það í anda hugmyndafræði Ungmennafélagshreyfingarinnar sem hvatti um þær mundir mjög til þess að tekin yrði upp þegnskylduvinna á Íslandi, sem var að lokum fellt í þjóðaratkvæðagreiðslu árið 1916.
Skíðabrautin nýttist illa vegna snjóléttra vetra og skógræktarstarfið fór að mestu út um þúfur. Vera kann að þau vonbrigði hafi orðið til þess að mestur vindur var úr félaginu af framkvæmdum loknum. Lagðist félagið í dvala árið 1918.
Árið 1922 var félagið endurvakið og sameinaðist þá Ungmennafélaginu Iðunni. Saman einsettu félögin sér að reisa stórhýsi við Laufásveg. Verkefnið reyndist félagsfólki ofviða og var því slitið vorið 1925.
Þjóðleg endurreisn
Ungmennafélag Reykjavíkur var endurstofnað árið 1942 af hópi fólks sem hafði það að yfirlýstu markmiði að efla þjóðerniskennd unga fólksins. Meðal stjórnarmanna í hinu endurreista félagi var skáldið Jón úr Vör. Félaginu var fremur ætlað að vera málfunda- og ferðafélag en íþróttafélag og lét það lítið til sín taka á íþróttasviðinu. Eitt helsta baráttumál félagsins á þessu seinna starfskeiði sínu var bygging Æskulýðshallar sem aldrei leit dagsins ljós þótt óbeint megi rekja byggingu Laugardalshallar til þeirra áforma.
Undir lok fimmta áratugarins hóf félagið glímuæfingar af kappi, en fram að því hafði glímuíþróttin í Reykjavík að mestu verið bundin við Ármann og Knattspyrnufélag Reykjavíkur. Samhliða glímuiðkuninni lagði félagið ríka áherslu á þjóðdansa, s.s. vikivaka. Ungmennafélag Reykjavíkur fékk úthlutað lóð undir félagsheimili og íþróttasvæði við Holtaveg í byrjun sjötta áratugarins og tók í notkun félagssal árið 1957. Vöknuðu þá vonir um að uppbyggingarskeið væri hafið hjá félaginu, ekki tókst þó að ljúka við byggingu hússins og varð félagið fyrir þungu áfalli þegar Stefán Runólfsson, helsti forystumaður þess og drifkraftur í byggingaframkvæmdunum féll frá á árinu 1961. Árið eftir var Ungmennafélag Reykjavíkur lýst gjaldþrota en húseignin við Holtaveg koms í eigu KFUM og KFUK.
Fálmari
thumb|right|100px|Ýmsar tegundir fálmara Fálmari (í ft. fálmarar) eru tveir þreifiangar sem eru fremst á höfði margra skordýra. Fálmarar nema snertingu, hreyfingu lofts, hita, hljóð og þó aðallega lykt og bragð.
Önnur nöfn yfir fálmara
Fálmari á sér önnur nöfn á íslensku, en þau eru: fálmangi, fálmstöng, fálmur, þreifari, þreifiangi, þreifihorn og þukla. Benedikt Gröndal nefndi þá fjaðurskúfa í „Dýrafræði“  sinni:  karlflugan hefir tvo fjaðurskúfa á höfðinu, en kvennflugan hefir brodd aptur úr sér, og hún ein getur stúngið.
Smáralind
Smáralind er verslunarmiðstöð að Hagasmára 1 í Smáranum, Kópavogi og jafnframt sú stærsta á Íslandi, með yfir 70 verslanir og veitingastaði, auk annarrar þjónustu. Smáralind var formlega opnuð tíu mínútur yfir tíu þann 10. október, 2001 sem er stundum skrifað 10:10, 10. 10. '01.
Byggingin er 62.200 m2 og er stærsta bygging sem opin er almenningi á landinu. Í Smáralind eru verslanir, veitingastaðir og þjónustuaðilar, meðal annars kvikmyndahús, barnaskemmtistaður og fleira. Þar er einnig Vetrargarðurinn sem er afþreyingarmiðstöð Smáralindar. Hann er samtals 9.000 m2 að stærð og innan hans er 1750 m2 sýningarsvæði þar sem meðal annars hafa verið haldnir ýmsir tónleikar, sýningar, keppnir og ráðstefnur. Í dag er þar skemmtigarður/tívolí.
Hönnun Smáralindar var samstarfsverkefni breska arkitekta- og verkfræðifyrirtækisins BDP og ASK arkitekta. Byrjað var að byggja Smáralind í mars árið 2000 og tók 19 mánuði að byggja hana. ÍSTAK var verktaki við bygginguna. Eignarhaldsfélagið Smáralind ehf. sér um eignarhald og rekstur Smáralindar og er öll eignin í eigu félagsins. Félagið leigir út verslanna- og þjónusturými. Fjöldi gesta sem leggur leið sína í Smáralind á hverju ári er yfir 4 milljónir.
Halldór Brynjólfsson
Halldór Brynjólfsson (f. 15. apríl 1692, d. 28. október 1752) var biskup á Hólum frá 1746 til dauðadags, 1752, eða í 6 ár.
Halldór fæddist á Saurum og ólst upp þar og á Ingjaldshóli. Hann lærði í Hólaskóla og varð stúdent þaðan 1715. Fór utan sama ár, skráður í Kaupmannahafnarháskóla um haustið, og lauk embættisprófi í guðfræði vorið 1716. Hann kom heim um sumarið og fékk Útskála og þjónaði jafnframt Hvalsnesi. Fékk Staðastað 1736 og varð prófastur í Snæfellsnessýslu 1738. Árið 1739 lagði hann til að stofnaður yrði barnaskóli á Snæfellsnesi, sem haldið væri uppi með hlut af hverju skipi í sýslunni, en af því varð ekki.
Haustið 1740 fór Halldór til Kaupmannahafnar til þess að reyna að fá Hólabiskupsdæmi, en tókst ekki, kom heim 1741. Sumarið 1745 var hann að boði konungs kvaddur utan, og var vígður Hólabiskup 25. mars 1746. Hann kom að Hólum um haustið og var biskup til æviloka, 1752. Halldór fékk hálsmein og krabbamein í tungu, fór utan haustið 1752 til þess að leita sér lækninga, en andaðist á Eyrarsundi. Hann var jarðsunginn frá Vorfrúarkirkju í Kaupmannahöfn.
Páll Eggert Ólason segir um Halldór: "Dugnaðarmaður, en þó örlátur, ... talinn með lærðustu prestum, góður kennimaður og siðsamur; hann fékkst við lækningar, blóðtökur o.fl. meðan hann var prestur. Hann var hagmæltur." Í Þjóðsögum Jóns Árnasonar eru nokkrar stórlygisögur hafðar eftir Halldóri biskupi, sem benda á gamansamlega raupsemi.
Í Þjóðskjalasafni Íslands eru varðveittar skjalabækur úr embættistíð Halldórs Brynjólfssonar.
Í Hóladómkirkju var málverk af Halldóri Brynjólfssyni, það er nú í Þjóðminjasafni Íslands, og eftirmynd þess á Hólum.
Kona Halldórs Brynjólfssonar (gift 1725) var Þóra Björnsdóttir (f. 1705, d. 27. september 1767), dóttir Björns Thorlaciusar prófasts að Görðum á Álftanesi. Eftir andlát Halldórs biskups, fluttist Þóra að Reynistað og bjó þar við rausn til æviloka.
Börn þeirra sem upp komust:  Þórunn Halldórsdóttir (f. 1726) húsfreyja á Stóra-Núpi, Gróa Halldórsdóttir (f. um 1730), Elín Halldórsdóttir (f. um 1730), Páll Halldórsson (f._um 1735) klausturhaldari, seinast á Syðri-Ey á Skagaströnd, Þrúður Halldórsdóttir (f. 1736) húsfreyja í Fremri-Gufudal, Vilborg Halldórsdóttir (f. 1740) húsfreyja á Breiðabólstað í Ölfusi, Brynjólfur Halldórsson (f. um 1740) gullsmiður á Sauðá og víðar, Snæbjörn Halldórsson (f. um 1742) prestur í Grímstungum og víðar, Björn Thorlacius Halldórsson (f. 1743) kaupmaður á Húsavík, og Margrét Halldórsdóttir (f. 1746) prestsfrú í Odda.
Kentum- og satem-mál
thumb|290px|Fjöltímalegt kort sem sýnir áætlaða útbreiðslu kentum- og satem-mála. Satem-mál eru merkt rauðu og kentum-mál bláu.
Indóevrópskum tungumálum er skipt í tvo flokka: kentum-mál og satem-mál, miðað við hversu tungubakshljóð (hljóð eins og „k“ og „g“) frumindóevrópsku þróuðust í viðkomandi máli. Dæmi um ólíku þróanir þessara hljóða er orðið yfir „hundrað“ í elstu indóevrópsku málunum sem til eru heimildir um: í kentum-málum byrjaði það oft á /k/ (á latínu var centum borið fram með /k/ í framstöðu), en í satem-málum byrjaði það oft á /s/ (orðið satem er úr avestísku, sem var notuð í sóróískum helgiritum).
Í töflunni hér að neðan má sjá endurgerðu tungubakshljóð frumindóevrópsku, í þremur seríum (samkvæmt nýlegum kenningum hefðu mögulega verið aðeins tvær seríur, eða þrjár seríur með öðruvísi framburði en þeim sem er lýst hér fyrir neðan). Í kentum-málunum féllu framgómmælt gómhljóð (e. palatovelars) — þar á meðal samhljóðið í framstöðu orðsins yfir „hundrað“ — saman við „hreinu“ gómhljóðin, þar sem í satem-málunum hélst aðgreiningin, en varamæltu gómhljóðin (e. labiovelars) féllu saman við „hreinu“ gómhljóðin.
Kentum-mál
Viðurkenndu kentum-ættirnar eru yfirleitt „vestrænar“ greinar: hellenísk, keltnesk, ítalísk og germönsk mál. Anatólísk mál falla líklegast ekki undir kentum-satem-skiptinguna. Tokkaríska er yfirelitt talin kentum-mál.
Satem-mál
Satem-mál eru yfirleitt „austræn“, þ.e. indóírönsk og baltóslavnesk mál. Albanska og armenska eru líka yfirleitt taldar satem-mál.
Armeria hispalensis
Armeria hispalensis er jurt af gullintoppuætt.
Giuseppe Prinzi
Giuseppe Prinzi (1815-1895) var ítalskur högglistamaður frá Messina.
Vetrarólympíuleikarnir 1960
thumb|right|Bandaríkjamenn fagna sigri á Sovétmönnum í íshokkíi á leikunum 1960 Vetrarólympíuleikarnir 1960 voru vetrarólympíuleikar sem haldnir voru í Squaw Valley í Kaliforníu í Bandaríkjunum frá 18. til 28. febrúar árið 1960. Þetta var í fyrsta skipti sem skipulagsnefndin seldi einkaleyfi til sjónvarpsútsendinga frá leikunum. CBS keypti útsendingarleyfið fyrir 50.000 dollara.
Alls tóku 30 lönd þátt í leikunum. Sovétríkin voru sigursælust með sjö gullverðlaun. Þar á eftir kom Þýskaland með fjögur gullverðlaun, en Austur- og Vestur-Þýskaland sendu sameiginlegt lið á leikana. Keppt var í átta greinum: íshokkíi, listdansi á skautum, skautahlaupi, alpagreinum, skíðagöngu, norrænni tvíþraut, skíðastökki og skíðaskotfimi. Þetta var í fyrsta og síðasta skipti sem ekki var keppt í bobbsleðabruni á leikunum.
Martína
Martína er íslenskt kvenmannsnafn.
Sódavatn
Sódavatn eða kolsýrt vatn er gosdrykkur sem samanstendur af vatni og kolsýru. Kolsýran gerir drykkinn freyðandi. Sódavatn fæst í nokkrum bragðtegundum, svo sem sítrónu.
Patreksfjörður (fjörður)
thumb Patreksfjörður er syðstur sunnanverðra Vestfjarða. Í austanverðum firðinum er kaupstaðurinn Patreksfjörður. Fjörðurinn markast við fjöllin Blakkur og Tálkni en Tálknafjörður og Patreksfjörður hafa sameiginlegan flóa sem þó er kenndur við Patreksfjörð, sem er stærri.
Sauðlauksdalur er við sunnanverðan Patreksfjörð, þar er eða var talið að séra Björn Halldórsson hafi fyrstur til að rækta kartöflur á Íslandi, en Börn Halldórsson var áhugamaður um margskonar ræktun og gaf út rit til leiðbeingar um ræktun. Sauðlaukar sem dalurinn er kenndur við er grastegund sem sauðfé forðast.
Björnfríður
Björnfríður er íslenskt kvenmannsnafn.
Svartþorskur
Svartþorskur einnig nefndur Drungi (fræðiheiti: Anoplopoma fimbria) er botnfiskur af drungaætt en hún inniheldur aðeins eina aðra tegund, Erilepis zonifer. Jafnfram er hann eina tegundin af ættkvíslinn anoplopoma. Svartþorskar eru sérstaklega góðir til matreiðslu vegna mikillar fitu og eru hátt verðlagðir út af mjög ríku og mjúku bragði og einstakri silkimjúkri áferð.
Lýsing
Svartþorskurinn er ílangur, dökkgrár að lit með hvítann maga, hold þeirra er perluhvítt og roðið dökkt. Hann er með tvo bakugga og tvo kviðugga, getur orðið allt að 115 cm að lengd og vegið 25 kíló. Meðalstærð svartþorsksins er þó um 70 cm og 3,7 kíló.
Svarþorskar eru langlífir en þeir geta orðið allt að 90 ára gamlir. Þegar þeir hafa náð kynþroska hrygna þeir árlega. Þeir leggja um 110 egg á hvert gramm, svo að meðalstór svartþorskur leggur um 407.000 egg. Hrygning fer fram í djúpsjó á um 300-500 metra dýpi, í köldum sjó og fer því hrygningartíminn eftir staðsetningu, en oftast er hann þó í janúar-febrúar eða í apríl. Eggin þeirra eru slétt og um það bil 2 mm í þvermál. Þau þróast hratt á dýpi sjávar en seiðin má finna á yfirborðinu, oft fljótandi þar um, eða í landi en þar liggja þau þangað til þau ná um 30-40 cm stærð. Um tveggja til þriggja ára aldur vegur ungur svartþorskur nálægt 1,4 kílóum og þá byrja þeir að flytja sig í dýpri sjó. 5 ára eru þeir síðan orðnir um 60 cm langir og karlmennirnir þroskaðir. Hrygnan verður svo fullþroskuð 6 og hálfs árs. Um það bil sem svartþorskarnir þroskast verða þeir færir um æxlun.
Lifnaðarhættir
Svartþorskar finnast við strendur Norðaustur-Kyrrahafs allt frá Baja í Mexíkó og til Alaska. Í Norðvestur-Kyrrahafinu finnast þeir frá Síberíu í Beringshafi og til Komandorskíje-eyja í Rússlandi.
Fullorðnir svartþorskar eru botnfiskar og halda sig á sjávarbotni. Þeir finnast á 150 til 1500 metra dýpi, meðfram landgrunnshlíð í dölum eða fjörðum.
Fæða
Svartþorskar ferðast mikið um, en rannsóknir hafa sýnt flutninga allt yfir 4000 kílómetra á 6-7 ára tímabili. Vegna þess þarf svartþorskurinn oft að aðlagast nýjum aðstæðum og borðar hann því nánast allt sem í boði er. Fæða hans fer mikið eftir staðsetningu, aldri og árstíma. Hún samanstendur af minni fiskum, smokkfiskum, kolkröbbum, krabbadýrum og ormum. Svartþorskarnir eru einnig étnir af öðrum dýrum og eru yngri fiskarnir oftast étnir af öðrum stærri fiskum en stærri svartþorskarnir étnir af búrhvölum .
Veiði á svartþorski
Veiðum á svartþorski hefur verið stjórnað vel og er hann ekki ofveiddur. Nóg er af honum á Kyrrahafssvæðinu við Alaska og Kanada. Svartþoskurinn sem veiddur er við Alaska og Bresku Kólumbíu er álitinn besti kosturinn fyrir neytendur . Svartþorskur er veiddur í djúpsjó út af strönd kyrrahafs. Hann er aðallega veiddur í línu, gildru eða net . Afli Bandaríkjamanna árið 2012 var um 40 milljón pund, þar af 31 milljónir punda frá Alaska og restin frá Washington, Oregon og Kaliforníu. Verðið var að mestu frá 4-7 $ á hvert pund eftir stærð fisksins.
Markaðir, menning og afurðir
Svartþoskur er verðmætur vegna af mjög ríku og mjúku bragði og einstakri, silkimjúkri áferð. Há fituprósenta veldur ríku bragði og einstarki áferð sem gerir fiskinn fullkominn til reykingar. Svartþorskur er stundum nefndur smjörfiskur vegna mikils smjörbragðs, en hann er mjög vinsæll um allan heim og hefur því mörg mismunandi nöfn. Svartþorskurinn er mikill eðalfiskur og finnst því á fínustu sjávaréttaveitingastöðum um allan heim. Mikið af svartþorskinum sem veiddur er í Bandaríkjunum og Kanada er seldur til Japan, þar sem hann er eftirsóttur og seldur háu verði í sushigerð. Vegna þess hversu langlífur svartþorskurinn getur orðið í djúpum og köldum sjó, inniheldur hann mikið af fitu í formi omega-3 sem gerir hann að mjög hollum fisk. Af öllum hvítum fiskum, hefur svartþorskurinn hæsta omega-3 hlutfallið, jafnvel hærra en margar tegundir laxa .
Bitkjálkar
Bitkjálkar (eða bitkrókar eða áttengur) er fremsta par munnlima á sumum liðdýrum, t.d. krabbadýrum, skordýrum og margfætlum. Dýrin nota bitkjálkana til að hluta sundur fæðuna. Jaðrar bitkjálkana eru ýmist tenntir eða með skurðfleti.
Vedanta
Vedanta er andleg hefð og skóli heimspekis byggt á kenningum Upanishad og er í því fjallað, eins og í handritunum, um sjálf-uppgötvun.
Vefrallý
Vefrallý er verkefni sem lagt er fyrir nemendur í skólastarfi til þess að þjálfa  þá í að leita að þekkingu á Netinu og vera snöggir að því. Oftast er vefrallý á því formi að kennari semur spurningalista og gefur upp eina eða fleiri vefslóðir. Vefrallý gengur út á að safna saman og finna upplýsingar.
Bláhnúkur
thumb|Bláhnjúkur.
Bláhnúkur er 940 metra hátt fjall rétt sunnan við Landmannalaugar. Fjallið tekur meðal annars lit sinn lit sinn af biksteini.
Upanishad
Upanishad eru álitnir hluti Vedaritanna og þar af leiðandi hluti af megin ritunum hindúismans. Heimspeki, hugleiðsla og náttúra Guðs er rædd í Upanishad. Urðu til á bilinu 750-500 f.Kr. Þau sýna þróun frá goðsagnakenndri heimsmynd Veda-bókanna til flóknari speki. Dulspeki um helgisiði og stöðu mannsins í heiminum. Hneigð til meinlætalifnaðar, strangs sjálfsaga og sjálfsafneitunar, íhugunar og háttbundinna fórna. Hugmyndir Indverja beindust síður að skapara heimsins en að sífellt endurtekinni hringrás hans.
Helgi Kolviðsson
Helgi Kolviðsson (fæddur 13. september 1971) er íslenskur fyrrum knattspyrnumaður og landsliðsþjálfari Liechtenstein.
Helgi spilaði sem varnarmaður og hóf ferilinn í neðri deildum á Íslandi. Knattspyrnuferill hans var aðallega í Austurríki og Þýskalandi. Hann sneri sér að þjálfun í sömu löndum. Árið 2016 var hann skipaður aðstoðarþjálfari íslenska landsliðsins og starfaði við hlið Heimis Hallgrímssonar til 2018.
Skútustaðagígar
Skútustaðagígar eru gervigígar við Skútustaði á suðurströnd Mývatns. Þeir voru friðlýstir árið 1973. Tvær merktar gönguleiðir eru á svæðinu. Gígarnir eru grónir en viðkvæmir átroðningi. Ríkulegt fuglalíf er þar.
365 (tala)
Fyrri tala: 364 Næsta tala: 366
Skútustaðagígar
thumb|800px|center|Skútustaðagígar.
Tenglar
Skútustaðagígar -Umhverfisstofnun
.ch
.ch er þjóðarlén Sviss sem var tekið í notkun árið 1987. Stofnunin SWITCH Information Technology Services fer með yfirumsjón með lénunum .ch og .li.
365 (tala)
Tímatal
Það eru 365.2422 dagar í meðal hvarfári.
Tálknafjörður (fjörður)
thumb|Séð út Tálknafjörð Tálknafjörður er fjörður á vestanverðum Vestfjörðum og einn af Suðurfjörðum Vestfjarða. Í firðinum er samnefnt þorp, Tálknafjörður. Fjörðurinn er kenndur við Þorbjörn tálkna úr Suðureyjum við Skotland, sem fyrstur manna nam þar land.
.ci
.ci er þjóðarlén Fílabeinsstrandarinnar.
Amalþeia
thumb|right|200px|[[Júpíter (guð)|Júpíter nærist á geitamjólk. Mynd eftir Nicolas Poussin.]] Amalþeia er í grískri goðafræði geitin sem ól Seif á mjólk sinni á Ídafjalli á Krít.
Samkvæmt einni útgáfu sögunnar var Amalþeia dóttir Melissosar, Krítarkonungs, en hún gaf Seifi geitarmjólk að drekka. Seifur gaf henni seinna horn geitarinnar, sem hafði þann kraft að geta uppfyllt óskir eiganda síns, og var þekkt (á latínu) sem cornucopiae eða nægtahorn á íslensku.
Hvarfár
Hvarfár (einnig nefnt sólarár, árstíðarár eða trópískt ár) er sá tími sem það tekur jörðina að ganga einn hring um sólu miðað við vorpunkt. Það tekur 365 meðalsólarhringa (daga), 5 klukkustundir, 48 mínutur og 45 sekúndur, eða 365,242190419 daga.
Mary
Mary er íslenskt kvenmannsnafn.
Torfi Finnsson
Torfi Finnsson (d. 22. júní 1637) var kennari og skólameistari í Skálholtsskóla um árabil og síðan prestur í Hvammi í Dölum. Hann var vel lærður og orðlagður kennari.
Torfi var sonur Finns Jónssonar bónda í Flatey, sonarsonarsyni Þorleifs Björnssonar hirðstjóra, og konu hans Ragnhildar Torfadóttur. Bróðir hans var Jón Finnsson í Flatey, sem gaf Brynjólfi biskupi Flateyjarbók. Torfi innritaðist í Kaupmannahafnarháskóla árið 1606 og kom aftur til Íslands 1612. Ári síðar varð hann heyrari við Skálholtsskóla og tveimur árum síðar skólameistari. Einn af nemendum hans var Brynjólfur Sveinsson, síðar biskup, sem hrósaði kennslu hanns mikið.
Torfi varð prestur í Hvammi í Dölum árið 1621 og gegndi því embætti til dauðadags. Kona hans var Guðríður Jónsdóttir, dóttir Jóns Björnssonar á Holtastöðum í Langadal og systir Helgu biskupsfrúar, konu Odds Einarssonar. Börn þeirra voru Jón Torfason í Flatey og Guðrún, kona Bjarna Péturssonar sýslumanns á Staðarhóli.
Gjøvik
thumb|Miðborg Gjövik. Gjøvik (norræna: Djúpvík) er borg og sveitarfélag í Upplöndum í suður-Noregi. Íbúar eru um 20.000 í þéttbýlinu en 30.000 í sveitarfélaginu öllu. Borgin liggur við Mjøsa, stærsta vatn Noregs.
Kristín Ýr Bjarnadóttir
Kristín Ýr Bjarnadóttir (f. 1. febrúar 1984) er íslensk knattspyrnukona. Hún lenti í langvinnum meiðslum 2004 en sneri aftur 2007. Kristín leikur með Val.
Oddi (mannsnafn)
Oddi er íslenskt karlmannsnafn.
Benedikt
Benedikt er íslenskt karlmannsnafn.
Heimildir
Benedict
Lárus Gottrup
Lárus Gottrup (1649 – 1. mars 1721) eða Lauritz Christensen Gottrup var Dani sem flutti til Íslands á 17. öld, settist þar að, komst til metorða og varð síðast lögmaður.
Gottrup kom fyrst til landsins með dönskum kaupmönnum og starfaði við verslun. Síðar varð hann fulltrúi fógeta, hafði Þingeyraklaustursumboð frá 1685 og varð að lokum lögmaður norðan og vestan árið 1695 að tillögu Müllers amtmanns. Var það í fyrsta skipti í mjög langan tíma sem Íslendingar réðu alls engu um val á lögmanni. Upp frá því skipaði konungur lögmenn, svo og varalögmenn, en það embætti hafði ekki verið til áður.
Gottrup gegndi lögmannsembættinu til 1714. Árið 1701 fór hann utan með bænaskrár Íslendinga til konungs og tillögur um ýmis málefni og skipaði konungur tvær nefndir til að skoða það sem þar var fjallað um. Árangurinn af því mun meðal annars hafa verið að þeir Árni Magnússon og Páll Vídalín voru sendir til Íslands til að rannsaka ástand og hagi landsins í hvívetna, gera tillögur um úrbætur og semja jarðabók. Ein af tillögum Gottrups var líka að Íslendingar skyldu hafa að staðaldri erindreka sinn í Kaupmannahöfn til að framfylgja nauðsynjamálum landsins. Minna varð þó úr umbótum en til stóð, meðal annars vegna flokkadrátta og misklíðar milli íslenskra höfðingja.
Lárus Gottrup bjó lengi stórbúi á Þingeyrum í Húnaþingi, byggði þar upp og reisti meðal annars stórt timburhús, upphitað að hluta og lét leggja vatn að húsinu. Einnig reisti hann stóra timburkirkju á Þingeyrum og gaf henni meðal annars hollenskan prédikunarstól í barokkstíl, skírnarfont og fleiri góða gripi. Hann reisti nýbýlið Gottrup í landi Ásbjarnarness, sem þá heyrðu undir Þingeyrar og kenndi það við sjálfan sig.
Lárus Gottrup flutt vefstól til landsins og tvo eða þrjá rokka á árunum 1711–1712. Árið 1702 hafði hann komið sér upp þófaramyllu og litunarverkfærum og hafði  ráðið litara að nafni Hans Andersen frá Danmörku. Gottrup lét gera kálgarða að Þingeyrum og hafði kálgarðsstúlku (höstepige) frá Kaupmannahöfn.
Kona Lárusar hét Catharina Christiansdatter Peeters (1666-1731) en var hérlendis kölluð Katarína Kristjánsdóttir. Þau áttu þrjár dætur og soninn Jóhann Gottrup, sýslumann og klausturhaldara á Þingeyrum.
Þjóðminjasafnið varðveitir íburðarmikið málverk af Lárusi Gottrup og fjölskyldu hans en það var málað fyrir Þingeyrarklausturkirkju snemma á 18. öld og var fyrst í timburkirkjunni sem Gottrup lét reisa 1695 en síðar í steinkirkju sem var reist 1877 en var keypt til Þjóðminjasafnsins um 1900.
Vefleiðangur
Vefleiðangur er vefverkefni í skólastarfi sem miðar að því að safna og nota og uppbreyta gögnum í anda hugsmíðahyggju og  lausnaleitanáms. Vefleiðangur er staðlað form af verkefni sem byrjar á því að segja hvað viðfangsefnið er, hvað á að koma út úr verkefninu og í hvaða hlutverki nemandinn er. vefleiðangur skiptist oft í þessa hluta: Vefleiðangrar eru oft hópverkefni, nemendur taka að sér ákveðið hlutverk og oft er nemendum skipt í hópa sem eiga að leysa mismunandi verkefni.
Vefleiðangrahugmynd er komin frá Bernie Dodge en hann kynnti þessa gerð verkefna árið 1996. Kennarar á Íslandi hafa samið vefleiðangra frá árinu 1998.
1191
thumb|right|Krossfarar hertaka [[Akkó.]] Árið 1191 (MCXCI í rómverskum tölum)
Á Íslandi
Fædd
Dáin
Erlendis
Fædd
Dáin
Hippokrene
Hippokrene eða Hestlind var lind á Helíkonsfjalli, og einn teygur úr henni var sagður nægja til að hrífa skáldin til guðdómlegra söngva. Sagt var að Hestlind hefði myndast þegar Pegasus steig þar niður til jarðar, og var lindin menntagyðjunum helgur staður.
Hattafell
thumb|Hattfell. Hattfell eða Hattafell er 910 metra fjall í Emstrum norðaustan Mýrdalsjökuls. Fjallið liggur á slóð gönguleiðarinnar Laugavegs. Fjallið er vel gróið og stingur í stúf við sandana nálægt.
Vetrarólympíuleikarnir 1964
thumb|right|Sovéski skautahlauparinn [[Jevgeníj Grisjin]] Vetrarólympíuleikarnir 1964 voru vetrarólympíuleikar sem haldnir voru í Innsbruck í Austurríki frá 29. janúar til 9. febrúar árið 1964.
Alls tóku 36 lönd þátt í leikunum. Sovétríkin voru sigursælust með ellefu gullverðlaun. Keppt var í tíu greinum: skíðaskotfimi, bobbsleðabruni, íshokkíi, baksleðabruni (luge), listdansi á skautum, skautahlaupi, alpagreinum, skíðagöngu, norrænni tvíþraut og skíðastökki.
Kedge Business School
Kedge Business School er evrópskur verslunarskóli með skólalóðir í París, Bordeaux, Marseille, Toulon, Dakar, Suzhou og Sjanghæ. Hann er stofnaður 2013. Kedge var í 31. sæti meðal evrópskra verslunarskóla árið 2019 samkvæmt The Finanical Times. Kedge býður einnig upp á doktorsnám (PhD nám), sem og ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Nám hans eru þrí-faggild af hinum alþjóðlegu samtökum AMBA, EQUIS, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 70 000 hollvini (alumni) í verslun og stjórnmálum, svo sem: Daniel Carasso (Framkv.stj. (CEO) Danone) auk Sophie Cluzel.
Jón Sigurðsson (lögmaður)
Jón Sigurðsson (um 1565 – 26. maí 1635) var íslenskur lögmaður á 16. og 17. öld. Hann bjó á Reynistað í Skagafirði.
Jón var af Svalbarðsætt, sonur Sigurðar Jónssonar sýslumanns og klausturhaldara á Reynistað og konu hans Guðnýjar Jónsdóttur frá Stóru-Ökrum, sem var sonardóttir Gríms Jónssonar lögmanns. Hann var fyrst sýslumaður í Þingeyjarsýslu og eftir að faðir hans dó 1602 fékk hann Skagafjarðarsýslu. Vorið 1606 dó fððurbróðir hans, Jón lögmaður Jónsson, og var lögmannskosning á Alþingi um sumarið, raunar fyrir bæði lögmannsumdæmin því Þórður Guðmundsson var orðinn gamall og sagði af sér. Var Jón kosinn lögmaður norðan og sunnan en auk hans voru í kjöri þeir Ari í Ögri, Jón Magnússon eldri í Haga og Björn Benediktsson á Munkaþverá og var varpað hlutkesti milli þeirra, sem Jón vann.
Árið 1607 kom út konungsbréf þar sem lagt var fyrir lögmenn að flýta málum og láta Alþingi standa svo lengi að hægt væri að afgreiða mál, en ekki aðeins 1-2 daga eins og virðist hafa tíðkast á seinni hluta lögmannstíðar þeirra Þórðar og Jóns. Tveimur árum seinna kom annað konungsbréf þar sem landsmönnum var bannað að ausa skömmum yfir lögmenn þegar þeir væru að fara um og gegna skyldustörfum sínum.
Hann var sagður gáfumaður og vel að sér í lögum en enginn sérstakur fjáraflamaður. Hann þótti mjög kvensamur, „oft við konur kenndur“, segir Jón Sigurðsson. Hann er sagður hafa eignast að minnsta kosti fjögur börn framhjá konu sinni, sem var Þorbjörg Magnúsdóttir frá Eiðum, Vigfússonar sýslumanns. Þau áttu fimm börn saman og er mikil ætt frá þeim komin.
Daniel Ortega
José Daniel Ortega Saavedra (f. 11. nóvember 1945) er níkaragskur stjórnmálamaður sem hefur verið forseti Níkaragva frá árinu 2007. Hann var áður leiðtogi Níkaragva frá 1979 til 1990, fyrst sem foringi Þjóðviðreisnarherstjórnarinnar (Junta de Gobierno de Reconstrucción Nacional) (1979–1985) og síðan sem forseti (1985–1990). Hann er foringi í Þjóðfrelsisfylkingu Sandínista (Frente Sandinista de Liberación Nacional; FSLN) og hefur staðið fyrir ýmsum vinstrisinnuðum kerfisbreytingum í Níkaragva.
Æviágrip
Ortega er úr verkamannafjölskyldu og varð ungur mjög andsnúinn stjórn einræðisherrans Anastasio Somoza Debayle. Ortega gekk því í andspyrnuhreyfingar gegn stjórn Somoza og gerðist meðlimur í hreyfingu Sandínista árið 1963. Hann var handtekinn fyrir aðgerðir sínar árið 1967. Eftir að Ortega var sleppt árið 1974 ferðaðist hann til Kúbu og hlaut þar þjálfun í skæruhernaði hjá marxískri ríkisstjórn Fidels Castro. Hann lék þaðan af lykilhlutverk í sameiningu uppreisnarhreyfinga í Níkaragva og stofnun FSLN, sem stóð fyrir fjöldauppreisnum árin 1978-1979. Eftir að ríkisstjórn Somoza var steypt af stóli í byltingu árið 1979 varð Ortega leiðtogi hinnar ráðandi Þjóðviðreisnarherstjórnar. Árið 1984 var Ortega síðan kjörinn forseti í frjálsum kosningum með rúmum sextíu prósentum atkvæða. Á fyrstu stjórnartíð sinni stóð Ortega fyrir umdeildum þjóðnýtingum, landeignarumbótum, endurskiptingu auðs og herferðum fyrir bættu læsi.